# American Dad

### A Wikipédiából, a szabad lexikonból.

American Dad
Kép:American Dad.jpg A Smith-család
Műfaj: | Animált helyzetkomédia / Szatíra
Játékidő: | 21 perc
Alkotó(k): | Seth MacFarlane Mike Barker Matt Weitzman
Főszereplő(k): | Seth MacFarlane Wendy Schaal Rachael MacFarlane Scott Grimes Dee Bradley Baker
Ország: | USA
Csatorna: | FOX
Eredeti vetítés ideje: | 2005. február 6. – még fut
Epizódok száma: | 34
IMDb link

Az American Dad egy amerikai animációs vígjátéksorozat, amelyet az Underdog Productions és a Fuzzy Door Productions a 20th Century Fox megbízásából készít 2005 óta. Kitalálója Seth MacFarlane, a Family Guy című animációs sorozat alkotója.

A sorozat főszereplője Stan Smith (Seth MacFarlane), aki mint a CIA fegyverszakértője és mint büszke családapa éli mindennapjait, és óvja országát a terrorizmustól a virginiai Langley Fallsban. Stan felesége, a kedves Francine (Wendy Schaal), aki konzervatív férje kedvéért teljesen elnyomta egykori kicsapongó énjét. Stan folyamatos összeütközésben van ultraliberális 18 éves lányával, Hayley-vel (Rachael MacFarlane), akit arra kényszerít, hogy haladjon át egy repülőtérire emlékeztető biztonsági kapun, akárhányszor hazatér a helyi egyetemről, ahol a lány feminista jogokat tanul. Hayley 13 éves öccse, a boldogtalan és szerencsétlen Steve (Scott Grimes) még a pubertáskor határán lépdel, de alapvetően vesztes alkat.

A Smith-ház még két különös lakót tartogat a nézők számára: itt van Roger (ugyancsak Seth MacFarlane), a szarkasztikus földönkívüli, akit Stan „megszöktetett” az 51-es körzetből, azóta a család nyakán lóg, és Klaus (Dee Bradly Baker), egy aranyhal. Klaus hajdan NDK-s sportoló volt, akinek az agyát a CIA átültette egy aranyhalba, hogy megakadályozzák győzelmét az olimpián.

Ez a radikálisan különböző személyiségekkel megtöltött család csak megpróbál utat találni a kölcsönös szeretethez és megbecsüléshez ebben a krízisekkel teli, stesszes világban. A sorozat humoros formában közelíti meg az Amerikai Egyesült Államokban uralkodó társadalmi igazságtalanságot, és a néha túlzó patrióta, republikánus és liberális eszméket.

### [szerkesztés] Főszereplők

- Sten Smith,
- Francine Smih
- Hayley Smith,
- Steve Smith
- Klaus,
- Roger

## [szerkesztés] Külső hivatkozások

- az American Dad hivatalos webhelye (angol nyelvű)
- IMDB lap (angol nyelvű)
- Planet American Dad! (angol nyelvű)

A lap eredeti címe "http://hu.wikipedia.org../../../a/m/e/American_Dad_5ab6.html"

Kategória: Rajzfilmek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Dansk
- Deutsch
- Español
- Français
- עברית
- Italiano
- Lietuvių
- Nederlands
- ‪Norsk (bokmål)‬
- Deitsch
- Português
- Русский
- Shqip
- Svenska
- 中文